दूसरी ओर, पाकिस्तान की लगातार तीसरी हार है. दूसरे मिनट में पाकिस्तान के पेनाल्टी कॉर्नर पर गोल के अवसर को नाकाम करते हुए भारत ने 13वें मिनट में पेनाल्टी कॉर्नर पर गोल कर अपना खाता खोला. टीम के लिए यह गोल हरमनप्रीत ने किया. इसके बाद 21वें मिनट में तलविंदर सिंह ने फील्ड गोल दागकर भारतीय टीम को पाकिस्तान पर 2-0 से बढ़त दिलाई. इस बीच, मनदीप सिंह को ग्रीन कार्ड दिखाया गया. पाकिस्तान की सभी कोशिशों को नाकाम करते हुए 24वें मिनट में तलविंदर ने एक बार फिर आगे बढ़कर फील्ड गोल दागा. इस गोल के दम पर भारत ने 3-0 की बढ़त बनाई.